Ciidamada halkaasi la geeyay ayaa waxa ka xumaaday isla-markaana halkaasi tagey qaar ka mid ah Mujaahidiintii SNM, kuwaasi oo ay ka mid yihiinm Ibraahim Dhaga-weyne, Maxamed Xaashi Cilmi, Xasan Guure Jaamac iyo Cali Gurey, kuwaasi oo qaarkood ay is af-dhaafeen Ciidamadii halkaasi joogay, sida uu sheegay Guddoomiyaha kooxda la baxday Madasha wada tashiga, Xasan Guure Jaamac oo la hadlay saxaafadda “Dawladdu waxay u maamushay si xun oo dhinac ah (xuska Shuhadada SNM), in xuska shuhadada laba laga dhigaana wax cusub maaha, waayo KULMIYE markuu Mucaaradka ahaa wuu diiday inuu ka qayb-gallo xafladdii Sooyaal qabatay, waxaanu qabtay xaflad gaar ah, maantana waxa la leeyahay waxa lagu qabanayaa huteelka Maansoor, marka sidaa la leeyahay waa cid gaar ah ayaa ka qayb-galeysa.
